text: Jacob Haugaard: Jeg tissede i sengen i 14 år 
  02 november 2010 kl. 08.39
  Inkontinens er en folkesygdom, vi er flove over. En sygdom der rammer hver tiende dansker ? børn, kvinder og mænd. Konference i dag tirsdag i Kolding om det skjulte problem.
  Ikke at kunne holde på sin urin eller afføring er forbundet med stor skam og giver både fysiske og sociale problemer og forringet livskvalitet for den enkelte. Det ved den kendte skuespiller Jacob Haugaard alt om. I 14 år tissede han som barn i sengen. 
  - Det var meget flovt, og frygteligt svært at komme ud af, fortæller han.  
  Samtidig er sygdommen et stort samfundsmæssigt problem, som koster den danske stat flere milliarder kroner til behandling, hjælpemidler og pleje. Alene udgifterne til bleer og bind beløber sig til enorme summer. Alligevel er inkontinens en af de mest tabubelagte og oversete sygdomme, som hverken de berørte, behandlerne eller beslutningstagerne taler åbent om.
  Læs mere om Inkontinens
  